Lav et referat af nedenstående tekst:

Tekst:
Det skriver P4 Nordjylland. I kølvandet på sager som Serritslevsagen og Tøndersagen er de nordjyske betjente blevet opfordret til at være meget opmærksomme på børn, der lever under dårlige forhold. Men antallet af sociale indberetninger ligger i 2011 på samme niveau som de tre foregående år. Niveauet ligger på lige over 50 sager om året. - Der er ikke nogle betjente i Nordjylland, der ikke ved, at de skal være opmærksomme på det her, siger chefpolitiinspektør ved Nordjyllands Politi, Claus Hilborg, til P4 Nordjylland. - Skal man se positivt på det, så kan man håbe, at der ikke har været flere situationer, hvor betjentene har stået hos en familie og syntes her var grelle tilfælde, som skulle indberettes til myndighederne. Man kan håbe, at det er et udtryk for, at det ikke står værre til end som så. For jeg er ret sikker på, at betjentene ikke forsømmer noget, siger Claus Hilborg til P4 Nordjylland.

Referat:
Antallet af indberetninger fra politiet om børn, der mistrives, er ikke steget indenfor de sidste fire år.